Belouizdad
<s>Belouizdad (arapski: بلوزداد) za Francuske kolonijalne uprave znan kao Belcourt je  općina od 44,050 stanovnika na sjeveru Alžira u Pokrajini Alžir.</s>

<s>Geografske karakteristike</s>

<s>Belouizdad leži u Alžirskom zaljevu, udaljen svega par kilometara jugozapadno od centra grada Alžira, pa je danas samo jedan od kvartova alžirske metropole.</s>

<s>Historija</s>

<s>Belouizdad je izrastao za Francuske kolonijalne uprave kao novi kvart pod imenom Belcourt.</s><s>Ime je dobio po francuskom poduzetniku koji je krajem 19. vijeka podigao prve veće stambene kuće.</s>

<s>Nakon proglašenja alžirske nezavisnosti, preimenovan je u arapsko ime Hamma-El Annasser, ono je 1992. promjenjeno u današnje Belouizdad, po borcu Fronte nacionalnog oslobođenja - FLN - Mohamedu Belouizdadu, koji je djelovao u tom kvartu.</s>

<s>Ispočetka je to bilo industrijsko predgrađe, puno malih tvornica, zanatskih radiona i skladišta, pored luke koja je istovremeno nastajala.</s><s>Danas je poznat po velikom Botaničkom vrtu Hamma koji je osnovan 1832. kog zovu pluća grada.</s><s>Belouizdad je slavan po Cervantesovoj pećini u kojoj se on navodno skrivao nakon bijega iz zarobljeništva Berberskim korsarima, koji su ga zajedno sa bratom Rodrigom zarobili 1575.</s>

<s>Danas je kvart sa četiri velika urbana kompleksa (Laaquiba, Le Ruisseau, El Hamma i ex-Belcourt) sa kućama u haussmannskom stilu sa kraja 19. vijeka i Corbusierovim objektima podignutim u periodu 1940.-1950.</s>

<s>U njemu se nalazi tvornica za desalinizaciju podignuta 2008., metroom i autobusima je povezan sa centrom Alžira.</s>

<s>Izvori</s>

<s>Vanjske veze</s>

<s>About Mohamed Belouizdad</s>

<s>Grad Alžir
Gradovi u Alžiru</s>

